በማላዊ እስር ቤት ውስጥ የነበሩ 34 ኢትዮጵያውያን በዛሬው ዕለት ወደ ሀገራቸው ይገባሉ
በማላዊ እስር ቤት ውስጥ የነበሩ 34 ኢትዮጵያውያን ዜጎች በዛሬው ዕለት ወደ ሀገራቸው እንደሚመለሱ በኬንያ የኢትዮጵያ ኤምባሲ አስታወቀ።ኢትዮጵያውያኑ ወደ ሀገራቸው የሚመለሱትም ኤምባሲው ከሚመለከታቸው የማላዊ መንግሥት ባለሥልጣናት ጋር ባደረገው ውይይትና በተደረሰው ስምምነት መሠረት ነው።በተያያዘ ዜና በህገ ወጥ መንገድ ወደ ኬንያ ለመግባት ሲሞክሩ በኬንያ የፀጥታና ደህንነት አካላት በቁጥጥር ሥር ውለው በኬንያ እስር ቤት ውስጥ የሚገኙ 42 ኢትዮጵያውያን በናይሮቢ የሚገኘው የኢትዮጵያ ኤምባሲ ባደረገው ጥረት በቅርቡ ወደ ሀገራቸው የሚመለሱ መሆኑ ነው የተገለፀው።በኬንያ የሚገኘው የኢትዮጵያ ኤምባሲ ማላዊ የሚከናወነውን የዲፕሎማሲ ስራ የሚሸፍን መሆኑ ይታወቃል።ኤምባሲው በያዝነው መጋቢት ወር መጀመሪያ ላይም በህገ ወጥ መንገድ ወደ ኬንያ በመግባታቸው በሀገሪቱ የፀጥታ አካላት በቁጥጥር ስር የነበሩ 103 ኢትዮጵያውያን ወደ ሀገራቸው እንዲመለሱ ማድረጉ ይታወሳል።ምንጭ፡- በኬንያ የኢትዮጵያ ኤምባሲ 